বসুরহাট পৌরসভা

বসুরহাট পৌরসভা বাংলাদেশের নোয়াখালী জেলার অন্তর্গত একটি পৌরসভা। জেলা শহর মাইজদী থেকে এটি ২৫ কিলোমিটার  দূরে অবস্থিত

 আয়তন 
বসুরহাট পৌরসভার আয়তন ৬.৫০ বর্গ কিলোমিটার।

 জনসংখ্যা 
২০২২ সালের আদমশুমারি অনুযায়ী বসুরহাট পৌরসভার জনসংখ্যা ৩১,৮৭৭ জন।

 অবস্থান ও সীমানা 
কোম্পানীগঞ্জ উপজেলার উত্তরাংশে বসুরহাট পৌরসভার অবস্থান। এ পৌরসভার উত্তরে ও পশ্চিমে সিরাজপুর ইউনিয়ন, দক্ষিণে চর কাঁকড়া ইউনিয়ন, পূর্বে চর হাজারী ইউনিয়ন এবং উত্তর-পূর্বে চর পার্বতী ইউনিয়ন অবস্থিত।

 প্রশাসনিক এলাকা 
বসুরহাট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এটি একটি ক শ্রেণীর পৌরসভা।
ওয়ার্ডভিত্তিক বসুরহাট পৌরসভার এলাকাসমূহ হল:
ওয়ার্ড নংঅন্তর্ভুক্ত গ্রাম/মহল্লার নাম১নং ওয়ার্ডবড় রাজাপুর, রামদী (আংশিক)২নং ওয়ার্ডরামদী (আংশিক)৩নং ওয়ার্ডকরালিয়া, চর পার্বতী (আংশিক)৪নং ওয়ার্ডচর পার্বতী (আংশিক)৫নং ওয়ার্ডচর পার্বতী (আংশিক)৬নং ওয়ার্ডচর হাজারী (আংশিক)৭নং ওয়ার্ডচর কাঁকড়া (আংশিক)৮নং ওয়ার্ডচর কাঁকড়া (আংশিক)৯নং ওয়ার্ডচর কাঁকড়া (আংশিক)

 প্রতিষ্ঠাকাল 
৪ এপ্রিল, ১৯৯০ সালে বসুরহাট পৌরসভা প্রতিষ্ঠা লাভ করে।

 শিক্ষা ব্যবস্থা 
২০১১ সালের আদমশুমারি অনুযায়ী বসুরহাট পৌরসভার স্বাক্ষরতার হার ৬২.৫%। এ পৌরসভায় ১টি কলেজ, ৪টি মাধ্যমিক বিদ্যালয় এবং ৬টি প্রাথমিক বিদ্যালয় রয়েছে।

 শিক্ষা প্রতিষ্ঠান  

<p align="center">কলেজ
 সরকারি মুজিব কলেজ, নোয়াখালী

<p align="center">মাধ্যমিক বিদ্যালয়
 বসুরহাট এ এইচ সি সরকারি উচ্চ বিদ্যালয়
 মাকসুদাহ্ সরকারি বালিকা উচ্চ বিদ্যালয়
 কোম্পানীগঞ্জ মডেল উচ্চ বিদ্যালয়
 আবু নাসের চৌধুরী পৌর উচ্চ বিদ্যালয়

<p align="center">প্রাথমিক বিদ্যালয়
 রামদী পৌর সরকারি প্রাথমিক বিদ্যালয়
 মাকসুদাহ্ মডেল সরকারি প্রাথমিক বিদ্যালয়
 বসুরহাট সরকারি প্রাথমিক বিদ্যালয়
 চরহাজারী ফজলুল হক সরকারি প্রাথমিক বিদ্যালয়
 বসুরহাট এস. এম. সরকারি প্রাথমিক বিদ্যালয়
 মওদুদ আহমদ সরকারি প্রাথমিক বিদ্যালয়

 যোগাযোগ ব্যবস্থা 
চট্টগ্রাম শহর থেকে বসুরহাট যাওয়ার জন্য বসুরহাট এক্সপ্রেস নামে একটি বাস সার্ভিস রয়েছে। রাজধানী ঢাকা থেকে সরাসরি আসার জন্য "ড্রীমলাইন" নামক বাস সার্ভিস রয়েছে। এছাড়াও শহরটি ঢাকা-চট্টগ্রাম মহাসড়ক থেকে মাত্র ২২ কিলোমিটার দক্ষিণে হওয়ায় দেশের যেকোন স্থানে সড়ক পথে যাওয়া যায়।

 অর্থনীতি 
এখানকার অর্থনীতি ক্রমাগত শিল্প-কারখানার উপর নির্ভর হয়ে একটি শক্তিশালী স্থানে অবস্থান করছে। তাছাড়া রাজধানী ঢাকা ও বন্দর নগরী চট্টগ্রামের সাথে সরাসরি উন্নত সড়ক যোগাযোগ থাকার ফলে এখানকার অর্থনীতির চাকা সচল। বর্তমানে এখানে ব্যবসা-বাণিজ্য সবচেয়ে বেশি অর্থনৈতিক জায়গা দখল করে আছে। তাছাড়াও বর্তমানে প্রধান সড়কগুলো প্রশস্ত ও নতুন সংযোগ সড়ক তৈরি করার ফলে এখানকার স্থানীয় অর্থনীতিতে ব্যাপক সমৃদ্ধি অর্জন করছে। বর্তমানে, নোয়াখালী বেড়িবাঁধে নতুন একটি মহাসড়ক তৈরি করার কারণে এখানে নতুন ইকোনমিক জোন তৈরি করা হচ্ছে। ফলে বসুরহাট শহর দেশের অর্থনীতিতে গুরুত্বপূর্ণ অবদান রাখবে।

 উল্লেখযোগ্য ব্যক্তিত্ব 
১। ওবায়দুল কাদের

 জনপ্রতিনিধি 
<p align="center">বর্তমান পরিষদ

 তানভির ফরহাদ শামিম - প্রশাসক (বসুরহাট পৌরসভা) 

 আরও দেখুন 
 কোম্পানীগঞ্জ উপজেলা, নোয়াখালী
 কোম্পানীগঞ্জ থানা, নোয়াখালী
 নোয়াখালী জেলা

 তথ্যসূত্র 

 বহিঃসংযোগ 
 https://www.basurhatpourashava.gov.bd 

বিষয়শ্রেণী:নোয়াখালী জেলার পৌরসভা
বিষয়শ্রেণী:কোম্পানীগঞ্জ উপজেলা, নোয়াখালী
বিষয়শ্রেণী:১৯৯০-এ বাংলাদেশে প্রতিষ্ঠিত